techiaith/cofnodycynulliad_en-cy huggingface dataset:
English: The Senedd should be really interested in the matter of the quantum and the effective targeting of Welsh Government resources on legislation, because we note the unprecedented increase in the use of the legislative consent process, where Welsh Government resources are redirected towards Westminster in addition to that here in Wales; the additional resource needed to respond to legislation resulting from leaving the European Union, which continues; and the additional resource needed to respond to emergency legislation in response to the coronavirus; as well as, I have to say, what may be regarded as routine business of 'made in Wales' legislation in the programme for government and the co-operation agreement and routine regulations. So, we wonder, Minister: do you think there's any useful comparative analysis to be made between the resources put to legislation, drafting and policy in Westminster, or indeed Scotland or Northern Ireland, compared to that allocated here in Wales? And could the Minister tell us whether she feels there is a benefit to greater and more granulated analysis of how and where legislative resource is allocated by Welsh Government? And perhaps she, and other Ministers, and the Counsel General, could assist us in that analysis.
Welsh: Dylai'r Senedd fod â diddordeb gwirioneddol ym maint adnoddau Llywodraeth Cymru ar gyfer deddfwriaeth a'r modd o'u targedu'n effeithiol, oherwydd nodwn y cynnydd digynsail yn y defnydd o'r broses cydsyniad deddfwriaethol, lle mae adnoddau Llywodraeth Cymru yn cael eu hailgyfeirio tuag at San Steffan yn ychwanegol at yr hyn a geir yma yng Nghymru; yr adnodd ychwanegol sydd ei angen i ymateb i ddeddfwriaeth o ganlyniad i adael yr Undeb Ewropeaidd, sy'n parhau; a'r adnodd ychwanegol sydd ei angen i ymateb i ddeddfwriaeth frys mewn ymateb i'r coronafeirws; yn ogystal, rhaid imi ddweud, â'r hyn y gellir ei ystyried yn fusnes rheolaidd deddfwriaeth 'a wnaed yng Nghymru' yn y rhaglen lywodraethu a'r cytundeb cydweithio a'r rheoliadau rheolaidd. Felly, Weinidog: a ydych yn credu bod unrhyw ddadansoddiad cymharol defnyddiol i'w wneud rhwng yr adnoddau a roddir tuag at ddeddfwriaeth, drafftio a pholisi yn San Steffan, neu'n wir yn yr Alban neu Ogledd Iwerddon, o'i gymharu â'r hyn a ddyrennir yma yng Nghymru? Ac a allai'r Gweinidog ddweud wrthym a yw'n teimlo bod budd i ddadansoddiad mwy helaeth a mwy manwl o sut a ble y dyrennir adnoddau deddfwriaethol gan Lywodraeth Cymru? Ac efallai y gallai hi, a Gweinidogion eraill, a'r Cwnsler Cyffredinol, ein cynorthwyo yn y dadansoddiad hwnnw.
English: That's an interesting question. It's one that I will pursue with colleagues. We have a board of Ministers who have responsibility for legislation within their portfolios who get together very frequently to discuss the progress of legislation, and I think that might be a useful forum in which to have some of those discussions. So, it's an interesting proposition and I'll certainly give it some further thought and discussion with colleagues.
Welsh: Dyna gwestiwn diddorol. Mae'n un y byddaf yn mynd ar ei drywydd gyda chyd-Weinidogion. Mae gennym fwrdd o Weinidogion sy'n gyfrifol am ddeddfwriaeth o fewn eu portffolios sy'n dod at ei gilydd yn aml iawn i drafod cynnydd deddfwriaeth, a chredaf y gallai hwnnw fod yn fforwm defnyddiol i gael rhai o'r trafodaethau hynny. Felly, mae'n gynnig diddorol a byddaf yn sicr yn ei ystyried ymhellach ac yn ei drafod gyda chyd-Weinidogion.
English: Yes. Policy development has commenced and discussions are under way with local authorities. A consultation will take place in autumn this year, enabling all views to be considered on the operation of a visitor levy.
Welsh: Gwnaf. Mae'r gwaith o ddatblygu polisi wedi dechrau ac mae trafodaethau ar y gweill gydag awdurdodau lleol. Cynhelir ymgynghoriad yn yr hydref eleni, i alluogi'r holl safbwyntiau i gael eu hystyried ar weithrediad ardoll ymwelwyr.
English: Thank you, Minister. I could understand if you were getting a little fed up with being asked about a potential tourism levy, especially as the Welsh Government, as you said, is planning to do a consultation starting this autumn. However, the issue continues to be politicised and used to spread misinformation in my community of Bridgend and Porthcawl. I will support my constituents in whatever they decide when they get to voice their views on a potential levy, but I want the people in my community to be able to make a decision based on facts and fairness. The pandemic has identified an opportunity to strengthen local tourist economies, such as Porthcawl in my constituency, yet we cannot ignore the fact that a decade or more now of Westminster austerity has seen closures of public toilets, museums and local amenities that we need to welcome tourists without putting extra pressure on the residents and businesses. Does the Minister agree with me that a tourist levy could provide an opportunity for the community to invest in tourist attractions and public facilities without the burden falling on the residents to pick up the bill?
Welsh: Diolch, Weinidog. Gallwn ddeall pe baech wedi cael llond bol o gwestiynau am ardoll twristiaeth bosibl, yn enwedig fel y dywedoch chi, gan fod Llywodraeth Cymru yn bwriadu cynnal ymgynghoriad sy'n dechrau'r hydref hwn. Fodd bynnag, mae'r mater yn parhau i gael ei wleidyddoli a'i ddefnyddio i ledaenu gwybodaeth anghywir yn fy nghymuned ym Mhen-y-bont ar Ogwr a Phorthcawl. Byddaf yn cefnogi fy etholwyr beth bynnag a benderfynant pan gânt leisio eu barn ar ardoll bosibl, ond rwyf am i'r bobl yn fy nghymuned allu gwneud penderfyniad yn seiliedig ar ffeithiau a thegwch. Mae'r pandemig wedi rhoi cyfle i gryfhau economïau twristiaeth lleol, megis Porthcawl yn fy etholaeth i, ac eto ni allwn anwybyddu'r ffaith bod degawd neu fwy bellach o gyni San Steffan wedi arwain at gau toiledau cyhoeddus, amgueddfeydd ac amwynderau lleol a bod angen inni groesawu twristiaid heb roi pwysau ychwanegol ar y trigolion a'r busnesau. A yw'r Gweinidog yn cytuno â mi y gallai ardoll twristiaeth roi cyfle i'r gymuned fuddsoddi mewn atyniadau i dwristiaid ac amwynderau cyhoeddus heb roi baich ar y trigolion i dalu'r bil?
English: Yes, definitely. So, for those authorities that do decide that they would like to raise a visitor levy, it will obviously provide them with additional revenue for their communities to invest in the conditions that make tourism a success, and I think that a proportionate and fair contribution from visitors will support a more sustainable approach to tourism that we have here in Wales. And of course, tourists do use infrastructure, they use services and so on, so I think that making a contribution to the maintenance and the expansion of those is a fair thing to do. And actually, what we're promoting isn't even radical; it's completely normal in many parts of the world, and, actually, in Europe, not having any tourism levies or visitor levies across the United Kingdom actually makes us outliers on this agenda. We're very much, as the UK, behind the curve on this, but Wales is absolutely keen on embracing the opportunities that lie here. I think the fact that you've referred to consultation is really important. So, we've done some initial engagement with local authorities, but it's the intention to really engage widely now, as we get to the autumn of this year, to ensure that we do hear the voices from the tourism sector, in particular accommodation and so on, so that we can ensure that what we offer local authorities as a tool is one that is useful and proportionate.
Welsh: Ydw, yn bendant. Felly, i'r awdurdodau sy'n penderfynu yr hoffent godi ardoll ymwelwyr, yn amlwg bydd yn rhoi refeniw ychwanegol iddynt i'w cymunedau fuddsoddi yn y pethau sy'n gwneud twristiaeth yn llwyddiant, a chredaf y bydd cyfraniad cymesur a theg gan ymwelwyr yn cefnogi'r ymagwedd fwy cynaliadwy tuag at dwristiaeth sydd gennym yma yng Nghymru. Ac wrth gwrs, mae twristiaid yn defnyddio seilwaith, maent yn defnyddio gwasanaethau ac yn y blaen, felly credaf fod gwneud cyfraniad tuag at gynnal a chadw ac ehangu'r rheini yn beth teg i'w wneud. Ac mewn gwirionedd, nid yw'r hyn rydym yn ei hyrwyddo yn radical hyd yn oed; mae'n gwbl normal mewn sawl rhan o'r byd, ac yn Ewrop, mae peidio â chael unrhyw ardollau twristiaeth nac ardollau ymwelwyr ar draws y Deyrnas Unedig yn ein gwneud yn eithriadau mewn perthynas â'r agenda hon mewn gwirionedd. Rydym ni, fel y DU, ar ei hôl hi gyda hyn, ond mae Cymru'n awyddus iawn i groesawu'r cyfleoedd sydd yma. Credaf fod y ffaith eich bod wedi cyfeirio at ymgynghori yn bwysig iawn. Felly, rydym wedi gwneud rhywfaint o waith ymgysylltu cychwynnol ag awdurdodau lleol, ond y bwriad yw ymgysylltu'n eang yn awr, wrth inni anelu tuag at yr hydref eleni, i sicrhau ein bod yn clywed lleisiau'r sector twristiaeth, yn enwedig darpariaethau llety ac yn y blaen, fel y gallwn sicrhau bod yr hyn a gynigiwn i awdurdodau lleol fel offeryn yn un sy'n ddefnyddiol ac yn gymesur.
English: Diolch, Llywydd, and I'll want to start by reminding Members of my interest as a sitting councillor at Bridgend County Borough Council. But I have to say it's surprising for me to see both the Minister, who represents the constituency of Gower, and Sarah Murphy, who tabled this question, whose constituency covers Porthcawl, both advocating for a tourism tax today. Being a regional Member for South Wales West, representing both those communities, I'm only too aware of the negative impact that a tax like that would have on visitors to communities like Porthcawl, Mumbles and Gower. Businesses in those areas don't support it and neither do local residents. But one of the main arguments I've heard from Welsh Government Ministers and other proponents of a tourism tax is that any money raised should be then protected to boost tourism spending in their local areas, and I note, from an answer to a written question in December from my colleague Janet Finch-Saunders, you, Minister, said that, quote: 'Funds raised by the levy will be invested back into the local services and provisions which make tourism a success in Wales.' End quote. But, at present, we haven't seen anything that would prevent councils from reducing existing tourism budgets after introducing a tourism tax either, so what mechanisms are you currently considering to ensure that councils do not replace the income generated by a tourism tax with decreased existing council spending on tourism?
Welsh: Diolch, Lywydd, ac rwyf am ddechrau drwy atgoffa'r Aelodau o fy muddiant fel cynghorydd presennol yng Nghyngor Bwrdeistref Sirol Pen-y-bont ar Ogwr. Ond mae'n rhaid i mi ddweud ei bod yn syndod i mi weld y Gweinidog, sy'n cynrychioli etholaeth Gŵyr, a Sarah Murphy, a gyflwynodd y cwestiwn hwn, y mae ei hetholaeth yn cynnwys Porthcawl, ill dwy yn dadlau dros dreth twristiaeth heddiw. Gan fy mod yn Aelod rhanbarthol dros Orllewin De Cymru, sy'n cynrychioli'r ddwy gymuned hynny, rwy'n ymwybodol iawn o'r effaith negyddol y byddai treth fel honno'n ei chael ar ymwelwyr â chymunedau fel Porthcawl, y Mwmbwls a Gŵyr. Nid yw busnesau yn yr ardaloedd hynny'n ei gefnogi na'r trigolion lleol ychwaith. Ond un o'r prif ddadleuon a glywais gan Weinidogion Llywodraeth Cymru ac eraill sy'n cefnogi treth twristiaeth yw y dylid diogelu unrhyw arian a godir wedyn i hybu gwariant twristiaeth yn eu hardaloedd lleol, a nodaf, o ateb i gwestiwn ysgrifenedig ym mis Rhagfyr gan fy nghyd-Aelod, Janet Finch-Saunders, eich bod chi wedi dweud, Weinidog: 'Bydd arian a godir gan yr ardoll yn cael ei fuddsoddi'n ôl yn y gwasanaethau a'r darpariaethau lleol sy'n gwneud twristiaeth yn llwyddiant yng Nghymru.' Ond ar hyn o bryd, nid ydym wedi gweld unrhyw beth a fyddai'n atal cynghorau rhag lleihau cyllidebau twristiaeth presennol ar ôl cyflwyno treth twristiaeth ychwaith, felly pa fecanweithiau rydych chi'n eu hystyried ar hyn o bryd i sicrhau nad yw cynghorau'n defnyddio'r incwm a gynhyrchir gan dreth twristiaeth er mwyn lleihau'r gwariant a wnânt ar hyn o bryd ar dwristiaeth?
English: I think the beginning of the question there was set on a premise that the evidence just doesn't support. So, there's no evidence to support that tourism levies are a major barrier to tourism. Why would most of northern Europe be having tourism levies if they were such a detriment? Why would some of the biggest tourist hotspots in the world be having tourism levies if they were not successful in terms of maintaining sustainable tourism in those areas? So, the very detailed question you ask is, quite rightly, one that will follow from the consultation. So, there's a lot that is yet to be determined in terms of precisely what will happen to the funding that is raised and precisely which types of accommodation are in scope and so on. So, at the moment, we're setting out our broad plans, and the consultation will be an opportunity to drill down a bit deeper into how we design a potential levy in future. So, there will be plenty of opportunities for colleagues across the Senedd to engage with the consultation process, as there will be for tourism businesses in all of the communities that you referred to.
Welsh: Credaf fod dechrau'r cwestiwn wedi'i osod ar sail nad yw'r dystiolaeth yn ei chefnogi. Nid oes unrhyw dystiolaeth i gefnogi'r honiad fod ardollau twristiaeth yn rhwystr mawr i dwristiaeth. Pam y byddai gan y rhan fwyaf o ogledd Ewrop ardollau twristiaeth pe baent mor niweidiol? Pam y byddai gan rai o fannau twristaidd mwyaf poblogaidd y byd ardollau twristiaeth pe na baent yn llwyddo i gynnal twristiaeth gynaliadwy yn y mannau hynny? Felly, mae'r cwestiwn manwl iawn a ofynnwch yn un a fydd yn dilyn o'r ymgynghoriad, a hynny'n briodol. Mae llawer eto i'w benderfynu ynglŷn â beth yn union a fydd yn digwydd i'r cyllid a godir a pha fathau'n union o lety a gaiff eu cynnwys ac yn y blaen. Felly, ar hyn o bryd, rydym yn nodi ein cynlluniau bras, a bydd yr ymgynghoriad yn gyfle i edrych yn fanylach ar y ffordd y cynlluniwn ardoll bosibl yn y dyfodol. Bydd digon o gyfleoedd i gyd-Aelodau ar draws y Senedd ymwneud â'r broses ymgynghori, fel y bydd i fusnesau twristiaeth ym mhob un o'r cymunedau y cyfeirioch chi atynt.
English: Since the start of the pandemic, we've used every lever at our disposal to support Welsh businesses, providing more than £2.8 billion and safeguarding over 160,000 Welsh jobs. We will continue to support the sectors most directly impacted, including through our £116 million retail, leisure and hospitality rates relief scheme.
Welsh: Ers dechrau'r pandemig, rydym wedi defnyddio pob sbardun at ein defnydd i gefnogi busnesau Cymru, gan ddarparu mwy na £2.8 biliwn a diogelu dros 160,000 o swyddi yng Nghymru. Byddwn yn parhau i gefnogi'r sectorau yr effeithir arnynt fwyaf, gan gynnwys drwy ein cynllun rhyddhad ardrethi gwerth £116 miliwn ar gyfer busnesau manwerthu, hamdden a lletygarwch.
English: Yes. For 2022-23, the Isle of Anglesey will receive a 9.2 per cent increase in its core settlement allocations. This is the authority's largest increase since the start of devolution. In addition, the authority will receive its share of £1.1 billion from specific revenue grants.
Welsh: Gwnaf. Ar gyfer 2022-23, bydd Ynys Môn yn cael cynnydd o 9.2 y cant yn ei dyraniadau setliad craidd. Dyma gynnydd mwyaf yr awdurdod ers dechrau datganoli. Yn ogystal, bydd yr awdurdod yn derbyn ei gyfran o £1.1 biliwn o grantiau refeniw penodol.
English: Thank you for that response. The first thing I'll say is how pleased I am that the budgetary situation of the Isle of Anglesey County Council has settled so well under Plaid Cymru leadership in recent years, and the council tax is among the lowest in Wales. One area of risk that is a concern is teachers' salary. Now, in the past, the Government has assisted councils with those costs, but, as I understand it, the Government is now passing that risk on to local authorities, and that's among a whole host of other responsibilities that are being transferred in the settlement - homelessness; the real living wage for carers also. But this risk around teachers' salaries is a very real one. Can we have an assurance that the Government will be willing to step in to provide financial support when the final teachers' settlement is decided, if that is a threat to the other crucial services provided by councils?
Welsh: Diolch am yr ateb yna. Y peth cyntaf i'w ddweud ydy mor falch ydw i bod sefyllfa gyllidol Cyngor Sir Ynys Môn wedi setlo mor dda dan arweinyddiaeth Plaid Cymru dros y blynyddoedd diwethaf, ac mae'r dreth gyngor ymhlith yr isaf yng Nghymru. Un ardal o risg sy'n peri pryder ydy cyflogau athrawon. Rŵan, yn y gorffennol, mae'r Llywodraeth wedi helpu cynghorau efo'r costau hynny, ond, fel dwi'n ei deall, mae'r Llywodraeth rŵan yn pasio'r risg yna ymlaen i awdurdodau lleol, a hynny ymysg nifer o gyfrifoldebau eraill sy'n cael eu trosglwyddo yn y setliad - digartrefedd yn un ohonyn nhw; cyflog byw gwirioneddol i ofalwyr hefyd. Ond mae'r risg yma o gwmpas cyflogau athrawon yn un gwirioneddol. Allwn ni gael sicrwydd y bydd y Llywodraeth yn barod i gamu i mewn i roi cymorth ariannol pan fydd setliad terfynol athrawon wedi cael ei benderfynu, os ydy hynny, mewn difrif, yn bygwth y gwasanaethau hanfodol eraill mae cynghorau'n gorfod eu delifro?
English: Well, Welsh Government has been pleased, in recent years, to be able to provide additional funding to local government in respect of the pressures relating to teachers' pay, but actually, that way of working hasn't been a satisfactory one. And it does mean that, when you look at - . Well, what I've said a couple of times in the course of questions today is that we've allocated all of the funding available to us. So, it's not going to be possible for us to go back and find additional funding in relation to teachers' pay for next year. And I've been really, really clear on that point and other points in my letter to local government leaders that the good funding settlement of 9.4 per cent across Wales will need, now, to include teachers' pay. So, we won't be able to have the same discussions in this coming year as we've had in the last couple of years, because there won't be the funding available. And I think that the good settlement that we provided has been warmly welcomed, and we've been very upfront, now, with local authorities as to what we expect them to be able to deliver as a result.
Welsh: Wel, mae Llywodraeth Cymru wedi bod yn falch, yn ystod y blynyddoedd diwethaf, o allu darparu cyllid ychwanegol i lywodraeth leol mewn perthynas â'r pwysau sy'n gysylltiedig â chyflogau athrawon, ond mewn gwirionedd, nid yw'r ffordd honno o weithio wedi bod yn un foddhaol. Ac mae'n golygu, pan edrychwch ar - . Wel, rwyf wedi dweud fwy nag unwaith yn ystod y cwestiynau heddiw ein bod wedi dyrannu'r holl arian sydd ar gael i ni. Felly, ni fydd yn bosibl i ni fynd yn ôl a dod o hyd i gyllid ychwanegol mewn perthynas â thâl athrawon ar gyfer y flwyddyn nesaf. Ac rwyf wedi bod yn glir iawn ar y pwynt hwnnw a phwyntiau eraill yn fy llythyr at arweinwyr llywodraeth leol y bydd angen i'r setliad ariannu da o 9.4 y cant ledled Cymru gynnwys cyflogau athrawon yn awr. Felly, ni fyddwn yn gallu cael yr un trafodaethau yn y flwyddyn sydd i ddod ag a gawsom yn ystod y flwyddyn neu ddwy ddiwethaf, oherwydd ni fydd y cyllid ar gael. A chredaf fod y setliad da a ddarparwyd gennym wedi cael croeso cynnes, ac rydym wedi bod yn agored iawn gydag awdurdodau lleol ynglŷn â'r hyn y disgwyliwn iddynt allu ei gyflawni o ganlyniad.
English: As part of the significant transport investments we are making, we have provided £1.6 billion of capital to deliver improvements in transport infrastructure over the next three years. Our new Wales infrastructure investment strategy also reflects our approach to transport improvements across Wales, set out in 'Llwybr Newydd'.
Welsh: Fel rhan o'r buddsoddiadau trafnidiaeth sylweddol rydym yn eu gwneud, rydym wedi darparu £1.6 biliwn o gyfalaf i gyflawni gwelliannau i seilwaith trafnidiaeth dros y tair blynedd nesaf. Mae ein strategaeth buddsoddi yn seilwaith Cymru newydd hefyd yn adlewyrchu ein dull o wella trafnidiaeth ledled Cymru a nodir yn 'Llwybr Newydd'.
English: Thanks, Minister. In June last year, the Deputy Minister for Climate Change announced a freeze on all new road building projects in Wales. As a result, the Llanbedr bypass project was cancelled after nearly £1.7 million had already been spent on it. I tabled a written question in November, asking how much money had been spent on road projects that had been halted subject to the review. In the reply I received, the Deputy Minister said that he could not answer until the roads review panel, set up in September, made its initial report, which was due within three months of its appointment. Last week, in a reply to a question from my colleague from Plaid Cymru, Rhun ap Iorwerth, the Deputy Minister said, and I quote: 'We're hoping that the roads review panel's report will come out in the summer'. So, can I ask, Minister, as you are responsible for managing the resources of the Welsh Government, what discussions have you had with the Deputy Minister on the potential waste of money on road projects that have now been cancelled?
Welsh: Diolch, Weinidog. Ym mis Mehefin y llynedd, cyhoeddodd y Dirprwy Weinidog Newid Hinsawdd y byddai'r holl brosiectau adeiladu ffyrdd newydd yng Nghymru yn cael eu rhewi. O ganlyniad, cafodd prosiect ffordd osgoi Llanbedr ei ganslo ar ôl gwario bron i £1.7 miliwn arno. Cyflwynais gwestiwn ysgrifenedig ym mis Tachwedd yn gofyn faint o arian a wariwyd ar brosiectau ffyrdd a oedd wedi'u hatal yn sgil yr adolygiad. Yn yr ateb a gefais, dywedodd y Dirprwy Weinidog na allai ateb hyd nes y byddai'r panel adolygu ffyrdd, a sefydlwyd ym mis Medi, wedi llunio'i adroddiad cychwynnol, a oedd i fod i gael ei gyhoeddi o fewn tri mis i'w sefydlu. Yr wythnos diwethaf, mewn ateb i gwestiwn gan fy nghyd-Aelod o Blaid Cymru, Rhun ap Iorwerth, dywedodd y Dirprwy Weinidog: 'Rydym yn gobeithio y caiff adroddiad y panel adolygu ffyrdd ei gyhoeddi yn yr haf'. Felly, a gaf fi ofyn, Weinidog, gan eich bod yn gyfrifol am reoli adnoddau Llywodraeth Cymru, pa drafodaethau a gawsoch gyda'r Dirprwy Weinidog ar y gwastraff arian posibl ar brosiectau ffyrdd sydd bellach wedi'u canslo?
English: We haven't cancelled projects; we're pausing projects so that they can be reviewed. And I think it's only right that the roads review panel is allowed to do its work. I mean, we clearly still recognise the importance of transport in our budget, because over the next three years, we are investing close to £1.4 billion and that includes £0.75 billion for rail and bus provision, including the delivery of the next stages of the south Wales metro. So, we are seeing a shift towards public transport, and I don't think that that's a bad thing when we recognise the importance of addressing the nature and climate emergencies ahead of us. But, as you say, the Deputy Minister for Climate Change is responsible for this particular programme, and I know that he'll have more to say on the work of the roads review panel in due course when it does come forward with its report.
Welsh: Nid ydym wedi canslo prosiectau; rydym yn gohirio prosiectau fel y gellir eu hadolygu. Ac rwy'n credu ei bod yn iawn fod y panel adolygu ffyrdd yn cael gwneud ei waith. Hynny yw, mae'n amlwg ein bod yn dal i gydnabod pwysigrwydd trafnidiaeth yn ein cyllideb, oherwydd dros y tair blynedd nesaf, rydym yn buddsoddi'n agos at £1.4 biliwn ac mae hynny'n cynnwys £0.75 biliwn ar gyfer darpariaeth trenau a bysiau, gan gynnwys cyflawni camau nesaf metro de Cymru. Felly, rydym yn gweld symud tuag at drafnidiaeth gyhoeddus, ac nid wyf yn credu bod hynny'n beth drwg pan fyddwn yn cydnabod pwysigrwydd mynd i'r afael â'r argyfwng natur a'r argyfwng hinsawdd sy'n ein hwynebu. Ond fel y dywedwch, y Dirprwy Weinidog Newid Hinsawdd sy'n gyfrifol am y rhaglen benodol hon, a gwn y bydd ganddo fwy i'w ddweud am waith y panel adolygu ffyrdd maes o law pan fyddant yn cyflwyno eu hadroddiad.
English: The next item, therefore, is questions to the Minister for Rural Affairs and North Wales, and Trefnydd, and the first question is from Gareth Davies.
Welsh: Yr eitem nesaf, felly, yw'r cwestiynau i'r Gweinidog Materion Gwledig a Gogledd Cymru, a'r Trefnydd, a'r cwestiwn cyntaf gan Gareth Davies.